Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 262/10/8811	Trebišov, 13.3.2012
EEČ : 2-69-96-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátorka Okresnej prokuratúry Trebišov
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
V mieste svojho trvalého bydliska, ako aj inde si neplnila vyživovaciu povinnosť na svojho syna, ktorá jej vyplýva zo Zákona o rodine, ako aj z rozsudku Okresného súdu v Trebišove pod č. 8P/348/2007 zo dňa 30.01.2008, ktorý nadobudol právoplatnosť dňa 05.03.2008 a ktorým bola zaviazaná prispievať na výživu svojho syna sumou vo výške 23,80 € /718,- Sk/ vždy do 25-teho dňa v mesiaci vopred na účet DeD XXXXX, avšak túto povinnosť si plnila nepravidelne od mesiaca marec 2008 do mesiaca september 2009, kedy bola ukončená ústavná starostlivosť XXXXX., nar. XXXXX, čím jej na bežnom výživnom vznikol dlh vo výške 428,40 €.                 
Právna veta:
lebo zanikla trestnosť činu
Odôvodnenie:
	Uznesením vyšetrovateľa Okresného riaditeľstva PZ, Odboru kriminálnej polície        v Trebišove pod sp. zn.  ČVS: ORP-146/OVK-TV-2010 zo dňa 12.04.2010 bolo vznesené obvinenie XXXXX  pre prečin zanedbania povinnej výživy podľa § 207 ods. 1, ods. 3 písm. b Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinená v priebehu vyšetrovania dlh na bežnom výživnom vo výške 428,40 € za žalované obdobie, t. j. za obdobie od mesiaca marec 2008 do mesiaca september 2009, uhradila na účet poškodenej strany XXXXX, kde XXXXX bol do mesiaca september 2009 umiestnený.

	Uvedenú skutočnosť potvrdila vo svojom výsluchu dňa 29.02.2012 za poškodenú stranu XXXXX sociálna pracovníčka p. XXXXX. Uviedla, že dlh na bežnom výživnom zo strany obvinenej - matky maloletého dieťaťa bol uhradený v plnej výške na dvakrát a to dňa 23.02.2012 vo výške 280,- € a dňa 28.02.2012 vo výške 148,96 €.

	Poukazujúc na vyššie uvedené skutočnosti, keďže obvinená svoju vyživovaciu povinnosť dodatočne splnila, trestný čin nemal trvale nepriaznivé následky, lebo trestnosť činu zanikla.   

Poučenie:
Proti tomuto  uzneseniu    je prípustná   sťažnosť,  ktorú   možno  podať do troch dní  od  oznámenia na Krajskú prokuratúru v Košiciach,  prostredníctvom tunajšej prokuratúry. Sťažnosť má odkladný účinok.

JUDr. Valéria Kovalová
prokurátorka